Ríkisstjórnin og fulltrúar Verkfræðingafélags Íslands Fulltrúar Verkfræðingafélags Íslands afhentu að loknum ríkisstjórnarfundi í dag Sigmundi Davíð Gunnlaugssyni , forsætisráðherra , og Ragnheiði Elínu Árnadóttir , iðnaðar - og viðskiptaráðherra , tillögur sínar að stefnumótun um rafbílavæðingu Íslands ásamt aðgerðaáætlun og greinargerð . Í framhaldi af ávarpi forsætisráðherra á ráðstefnu rafmagnsverkfræðingadeildar Verkfræðingafélags Íslands ( RVFÍ ) þann 13. nóvember sl. varð það að samkomulagi að RVFÍ skipaði starfshóp til að vinna tillögur um rafbílavæðingu Íslands . Starfshópurinn hefur nú lokið þessari vinnu . Leitað var álits margra hagsmunaaðila og jafnframt voru nýttar ábendingar fyrirlesara og þátttakenda í pallborðsumræðum á fyrrgreindri ráðstefnu . Starfshópur RVFÍ telur rafbíla vænlegan kost fyrir Íslendinga til að draga verulega úr losun gróðurhúsalofttegunda og nýta vistvæna innlenda orkugjafa með tilheyrandi bættum þjóðarhag . Forsætisráðherra þakkaði starfshópnum fyrir hve skjótt hefði verið brugðist við og fagnaði tillögunum . Iðnaðar - og viðskiptaráðherra sagði að tillögurnar yrðu teknar til frekari úrvinnslu í atvinnuvega - og nýsköpunarráðuneytinu og tengdar þeirri vinnu sem unnin hefði verið undir merkjum grænnar orku . Hópurinn sem afhenti tillögurnar var skipaður eftirtöldum aðilum : Kristinn Andersen , formaður Verkfræðingafélags Íslands ( VFÍ ) , Kjartan T. Hjörvar formaður RVFÍ og Árni B. Björnsson framkvæmdastjóri VFÍ .